# data[].attributes.body
Braća franjevci bili su prisutni u Vukovaru još u 17. stoljeću kada podižu crkvu i ,,bački samostan sv. Marije". U 18. stoljeću grade novu crkvu i samostan sv. Filipa i Jakova te osnivaju školu za mušku i žensku djecu i visoki studij filozofije i teologije. Prvom polovicom 20. stoljeća crkva će u potpunosti biti obnovljena. Ovako je izgledala crkva prije rata.

# data[].attributes.body
Franjevački samostan i crkva sv. Filipa i Jakova teško su stradali pod srpskom agresijom. Crkva je više puta raketirana iz zraka i skoro do temelja srušena, no franjevci su ostali uz svoj narod i bili deportirani i mučeni u logorima. Tijelo sv. Bone  koje je kroz stoljeća bilo štovano od Vukovaraca spaljeno je srpskom mržnjom prema hrvatskom narodu i žiteljima Vukovara. Ostale su samo neke kosti koje se danas čuvaju kao relikvija i uspomena na grozan rat.

# data[].attributes.body
Franjevci se poslije rata vraćaju prvi u Vukovar te početkom 21. stoljeća počinju graditi novu crkvu i samostan čija će se posveta zbiti 27.10.2013. Jedan dio crkve franjevci su ostavili kao uspomenu na domovinski rat. U tom dijelu koji se nije obnovio i kojemu nije napravljena fasada nalazi se oltar Žalosne Gospe koji je u ratu razbijen u 60 komada a danas ponovo dignut. Pored oltara nalazi se lik ,,Ranjeni Isus" koji se zove tako jer su mu desna ruka i lijeva noga razneseni u napadima na Vukovar. To je najveći simbol stradanja Vukovara u ratu.

# data[].attributes.body
Kada sam imao slobodno vrijeme htio sam otići u tu crkvu i vidjeti i bilo mi je predivno. Kada sam došao do toga oltara Žalosne Gospe činilo mi se kao da je u tom dijelu crkve opisana sva patnja Grada heroja i bio sam uz tu sliku oko 3 minute. Samo sam stajao i držao ruku na slici. Osjećao sam se kao da diram svetinju. I drago mi je da je to vidio i moj razred, jer idućega dana smo svi zajedno posjetili crkvu te nam je gvardijan fra Ivica Jagodić pustio isječke iz rata u Vukovaru te govorio o tome kako su živjeli naši vršnjaci u ratu, da su franjevci do kraja ostali uz narod po podrumima samostana, kako je crkva bila srušena, da je na nju palo više od 3000 projektila te kako je crkva u ratu bila spremna za miniranje (jer su poslije rata franjevci pronašli mine u zidovima), no miniranje se na sreću nikada nije dogodilo.Drago mi je da sam posjetio ovaj grad i ovu crkvu i znam, ako jedan dan postanem franjevac, mogu biti ponosan na naš samostan i naše franjevce.